# **UDRUŽENJE DISTROFIČARA**

# **ZLATIBORSKOG OKRUGA UŽICE**

Kneza Lazara 2; 31000 Užice

Тel: 031/523-944; 500-122 Fax: 031/511-876

Poslovni račun: **355-1000423-39**

Е-mail: udzouz@ptt.rs rcosiue@gmail.com

Удружење дистрофичара Златиборског округа Ужице расписује

**К О Н К У Р С**

за новинарске награде "Цвет једнакости"

Награда „Цвет једнакости“ додељује се за медијске прилоге који се баве темама инвалидности, промовишу активности, права и достигнућа особа са инвалидитетом, а који су објављени у штампаним, електронским или online медијима од националног, регионалног и локалног значаја.

Наградом „Цвет једнакости“ афирмише се социјални модел инвалидности и активизам особа са инвалидитетом, промовишу се њихови потенцијали, достигнућа, права, инклузивни приступ и креативност.

Прилози са којима аутори конкуришу требало би да подстакну позитивне промене у ставовима људи, боље разумевање и прихватање различитости, као и стварање услова за већу видљивост и укључивање особа са инвалидитетом у све сфере друштвеног живота.

Конкурс траје од 04. јануара 2023. до 03. марта 2023. године.

Награде ће бити додељене 18. марта 2023. године у оквиру манифестације

„Кикини дани“.

**Услови конкурса**

На конкурс се могу пријавити аутори прилога који живе и раде на територији Србије.

Аутори морају бити држављани Србије.

Аутори морају имати најмање 18 година.

Радови морају бити објављени у медијима у Србији који су уписани у Регистар медија и морају имати видљиво обележје медија у коме су објављени.

Сваки учесник може конкурисати са једним радом, који је објављен у периоду од 1. јануара до 31. децембра 2022. године.

Уз рад доставити попуњен пријавни формулар (који можете преузети у прилогу) и кратку биографију аутора.

Писани радови који се шаљу поштом или е-маилом морају бити скенирани у .пдф формату.

Радови објављени на wеб-у, који се шаљу поштом, морају бити нарезани на ДВД са навођењем линка за тај рад.

Уз текстове који су објављени на wеб-у, а достављају се е-мајлом, потребно је навести линк за тај чланак на интернету.

**Награде**

Награде ће бити додељене за најбољи рад у свим категоријама и по једна награда за сваку од четири категорије – телевизијски прилог, радијски прилог, интернет и прилог у штампи.

Жири задржава право да у случају незадовољавајућег квалитета радова или непријављених радова, не додели награду у некој од категорија.

Награде додељује стручни жири кога чине новинари.

Награде по категоријама подразумевају једнак новчани износ и плакете, док ће аутору најбољег рада у свим категоријама бити додељена и статуа „Цвет једнакости“.

**Начин и рок за достављање радова**

Радови се могу доставити поштом на адресу: Удружење дистрофичара Златиборског округа Ужице, Улица Кнеза Лазара број 2, 31000 Ужице, са назнаком - За новинарски конкурс „Цвет једнакости“ или е-маил-ом на адресу rcosiue@gmail.com (у Subject е-маила уписати - За новинарски конкурс „Цвет једнакости“).

Радове доставити најкасније до 03. марта 2023. у 15 часова. Радови пристигли после наведеног рока неће бити разматрани.

За додатне информације особа за контакт је Биљана Суботић, контакт телефони: 031/500-122 и 060/690-96-91

**„Кикини дани“**

Удружење дистрофичара Златиборског округа, у знак сећања на Тијану Петровић – Кику, организује манифестацију „Кикини дани“. Тијана је била дугогодишња портпаролка и активисткиња Удружења.

Рођена је 1985. године у Ужицу где је и живела и радила све до фебруара 2013. када нас је прерано напустила.

Залагала се за промовисање и употребу адекватне терминологије, заговарала социјални модел инвалидности и његово спровођење у пракси, као и за инклузивни приступ особама са инвалидитетом у друштву, у области образовања, запошљавања, здравствене и социјалне заштите. Њен велики допринос је и у заступању концепта тзв. „универзалног дизајна“, који се односи на приступачност свих јавних површина и објеката особама са инвалидитетом. Резултати њеног ангажовања превазилазили су оквире локалне заједнице и имали су велики утицај на комплетно српско друштво. До дана када нас је прерано напустила, фебруара 2013. године, Тијана је свакодневно спроводила своју мисију и мисију Удружења - унапређење положаја особа са инвалидитетом и стварање једнаких могућности за њих у друштву.

Намера нам је да и даље негујемо и спроводимо Тијанине идеје, а један од начина за то је и конкурс који смо расписали. Због тога, али пре свега због сећања на нашу Кику, желимо да конкурс за новинарску награду „Цвет једнакости” и манифестација „Кикини дани”, која ће се девети пут заредом одржати у марту 2022. године, постану традиција.